62021TJ0484_INF
Üldkohtu (kolmas koda laiendatud koosseisus) 25. septembri 2024. aasta otsus –Polskie sieci elektroenergetyczne vs. ACER
(kohtuasi T‑484/21) (
1
)
Energia – Elektri siseturg – Võimsuse arvutamise piirkond – Core’i piirkond – Koormuse ümberjaotamise ja vahetuskauba tegemise kulude jagamise metoodika vastuvõtmine ACERi poolt – Õiguspäraste ringvoogude jaoks lubatava taseme kindlaksmääramine – Määrus (EL) 2019/943 artikli 16 lõige 13
1.
Energeetika – Elektrienergia siseturg – Määrus 2019/943 – Elektrivõrgu ülekandevõime piiratuse juhtimine – Piirkondade vahel ülekandevõime piiratuse leevendamiseks rakendatavad tugimeetmed – Tugimeetmete kulude jagamise metoodika – Lubatava hälbetaseme piiresse jäävate ringvoogude väljajätmine – Lubatava hälbetaseme Energeetikasektorit Reguleerivate Asutuste Koostöö Ameti (ACER) poolt kindlaksmääramine vastuolus kohaldatava õigusraamistikuga – Lubamatus – Erand – ACERil olev tuletatud pädevus määrata lubatav hälbetase kindlaks vastuolus kohaldatava õigusraamistikuga – Tingimused – Täitmata tingimused
(ELL artikli 4 lõige 3; Euroopa Parlamendi ja nõukogu määrus 2019/942, artikli 6 lõike 10 teise lõigu punkt a ja lõiked 11 ja 12 ning määrus 2019/943, põhjendus 34 ja artikli 16 lõige 13; komisjoni määrus 2015/1222, artikli 9 lõige 11 ja artikli 74 lõike 6 punkt a)
(vt punktid 30–97, 101–107 ja 114–127)
2.
Tühistamishagi – Tühistav kohtuotsus – Mõju – Piiramine liidu kohtu poolt – Tingimused
(ELTL artikli 264 teine lõik)
(vt punktid 132 ja 135–139)
Resolutsioon
1.
Tühistada Euroopa Liidu Energeetikasektorit Reguleerivate Asutuste Koostöö Ameti (ACER) apellatsiooninõukogu asjas A-001-2021 (konsolideeritud) tehtud 28. mai 2021. aasta otsus, osas, milles sellega kinnitatakse ACERi 30. novembri 2020. aasta otsus nr 30/2020, mis on tehtud Belgiat, Tšehhi Vabariiki, Saksamaad, Prantsusmaad, Horvaatiat, Luksemburgi, Ungarit, Madalmaid, Austriat, Poolat, Rumeeniat, Sloveeniat ja Slovakkiat hõlmava piirkonna põhivõrguettevõtjate ettepanekul „CORE“ piirkonna võimsuse arvutamiseks ning mis puudutab koormuse ümberjaotamise ja vahetuskauba tegemise kulude jagamise metoodikat, ning jäetakse hageja selles asjas esitatud kaebus rahuldamata.
2.
Jätta ACERi kohtukulud tema enda kanda ja mõista temalt välja Polskie sieci elektroenergetyczne S.A kohtukulud.
3.
Jätta Poola Vabariigi kohtukulud tema enda kanda.
(
1
)	ELT C 412, 11.10.2021.